Rad (taxonómia)

Rad alebo zriedkavo ordo (lat. ordo) je taxonomická kategória s vyššou úrovňou než čeľaď (resp. nadčeľaď) ale nižšou úrovňou ako trieda (resp. infratrieda). 

Rozoznávajú sa viaceré odvodené jednotky – nadrad (superordo), podrad (subordo) a najnižšia – infrarad (infraordo). Napríklad: podrad jaštery (Sauria) tvorí spolu s podradom hadov rad šupináče (Squamata). Z nadradov je známy napríklad nadrad Dinosauria, čiže dinosaury.

Slovenské názvy radov sú:
v zoológii buď bez špeciálnej koncovky alebo s koncovkou -tvaré (napr. primáty alebo primátotvaré).
v botanike v zásade s koncovkou -tvaré (napr. plavúňotvaré, ružotvaré), ale u semenných rastlín sa do 60. rokov 20. stor. (u niektorých autorov ale dodnes) používa koncovka -kveté, resp. v 50. rokoch krátky čas aj -kvetné (napr. ružotvaré, staršie ružokveté či zriedkavo ružokvetné) S. 63 (U iných autorov je však -kveté koncovka pre triedu semenných rastlín, napr. magnóliokveté je trieda MagnoliopsidaBARANEC, T. et al. Systematická botanika. 2001, a najnovšie sa navrhuje používať -kveté ako koncovku pre podrad  krytosemenných rastlín, napr. klinčekokveté je podrad CaryophyllineaeHRABOVSKÝ, M. Menoslovie systematických kategórií cievnatých rastlín. 2. Rady a vyššie systematické kategórie. In: Kultúra slova 2021 č. 1, S. 28-33.)

 Pozri aj 
 Vedecká klasifikácia

 Zdroje 

Kategória:Biológia
Kategória:Taxonómia